Грађани знају да једино победа Саше Радуловића значи потпуну промену система и укидање партократије и партијског запошљавања. Знају да његова победа значи да ће бити испитане све пљачкашке приватизације, да ће пензије и плате бити враћене, јер ће престати расипање наших пара на сулуде субвенције страним “инвеститорима” и домаћим тајкунима. Саша Радуловић једини има знање, вољу и енергију да потпуно промени систем који разара државу. Већ је једном зауставио Александра Вучића и његовог брата Андреја у крађи. Једини се усудио да јавно проговори и поднесе кривичну пријаву против браће Вучић због контроле нарко тржишта у Србији. Зна како да победи корупцију, има план за потпуну транспарентност, да се зна како је потрошен сваки динар. Дуго је радио на пљачкашким приватизацијама заједно са Верицом Бараћ и Мирославом Миленовић и једина је гаранција да ће новац опљачан у њима бити одузет од криминалаца. Глас за Сашу Радуловића је гаранција да ће бити донет закон о пореклу имовине.